Um fimmtungi fleiri ferðamenn á þessu ári Um 46 þúsund erlendir ferðamenn fóru frá landinu í nóvember í ár samkvæmt talningum Ferðamálastofu , eða um 9.500 fleiri en í nóvember á síðasta ári . Um 25,7% aukningu ferðamanna er að ræða milli ára . Frá því Ferðamálastofa hóf talningar í Flugstöð Leifs Eiríkssonar árið 2002 hefur árleg aukning í nóvember verið að jafnaði 14,3% milli ára . Af einstaka þjóðernum voru flestir ferðamenn í nóvember frá Bretlandi ( 33,4% ) og Bandaríkjunum ( 15,8% ) . Þar á eftir komu Norðmenn ( 6,0% ) , Þjóðverjar ( 5,1% ) , Danir ( 4,2% ) , Svíar ( 4,2% ) , Kanadamenn ( 3,7% ) og Frakkar ( 3,6% ) . Samtals voru þessar átta þjóðir 76% ferðamanna í nóvember . Frá áramótum hafa 740 þúsund erlendir ferðamenn farið frá landinu eða um 120 þúsund fleiri en á sama tímabili í fyrra . Um 29 þúsund Íslendingar fóru utan í nóvember eða um 2.600 fleiri en í fyrra . Frá áramótum hafa um 340 þúsund Íslendingar farið utan eða 3.539 fleiri en í nóvember árið 2012 .